
REZUMATUL CURSULUI 


I. DELIMITĂRI CONCEPTUALE PRIVIND DOMENIUL PSIHOLOGIEI VÂRSTELOR 


Psihologia vârstelor are ca obiect studiul schimbărilor psiholo-gice care au loc începând de la 
naştere până în perioada bátránetii. 

Psihologia copilului este centrată asupra studiului copilului, are ca scop descrierea şi 
explicarea dezvoltării copilului de la naştere la adolescență. Psihologia copilului nu trebuie 
confundată cu psihologia genetică care la rândul ei este o ştiinţă a dezvoltării, centrată asupra 
aspectului evolutiv al comportamentelor şi asupra genezei lor. Psihologia copilului studiază 
dezvoltarea copilului pentru a descrie şi explica dezvoltarea acestuia, precum şi pentru a realiza 
predicții şi recomandări privind educaţia copilului, pe când psihologia genetică, plecând de la 
studiul copilului are ca scop cunoaşterea genezei structurilor mentale ale adultului. Un alt aspect de 
menţionat este acela că studiul psihologiei genetice nu se ocupă cu studiul genezei umane acesta 
fiind domeniul geneticii ca domeniu de studiu al eredității umane. Termenul de „psihologie 
genetică” nu include aspectul ere-ditar al conduitelor ci dimpotrivă aspectul lor evolutiv. 

Psihologia genetică reprezentată de A. Gesell în Statele Unite, J. Piaget în Elveţia şi H. 
Wallon în Franţa include şi epistemologia genetică (N. Sillamy, 1996) al cărui obiect se limitează la 
geneza categoriilor esenţiale ale gândirii. Psihologia genetică se deosebeşte şi de psihologia 
adultului prin importanța crescută pe care o acordă explicatiei în raport cu simpla descriptie şi prin 
ipoteza că în psiho-logie ca şi în biologie, explicaţia este inseparabilă de studiul dezvoltării (P.P. 
Neveanu, 1978). 

Termenul de „dezvoltare” este definit ca ansamblu de transfor-mări care afectează organismele 
vii sau instituţiile sociale ceea ce implică de asemenea noțiunile de „continuitate”, „finalitate” si 
,evolu-tie" (Bideaud, Houde, Pedinielli, 2002, p.3). O acceptiune generală a termenului este aceea 
conform căreia dezvoltarea este un ansamblu de etape determinate temporal care conduc un 
organism viu sau o organizație socială dintr-un stadiu primitiv către unul mai elaborat şi mai 
complex, provizoriu sau definitiv. Mecanismele care asigură sau permit trecerea dintr-o etapă în alta 
se circumscriu dezvoltării. 

Dezvoltarea psihică are la bază încorporări şi constituiri de conduite şi atitudini noi ca formare 
de instrumente de adaptare din ce în ce mai complexe şi ca formare de modalități de satisfacere de 
trebuinte şi formare de noi trebuinte şi mijloace de a le satisface. Dezvoltarea implică modificarea 
echilibrului între asimilarea realităţii şi acomodare la condițiile subiective şi circumstantiale 
concrete ale vieții (U. Schiopu, 1997). 


II. PERSPECTIVE TEORETICE CU PRIVIRE LA DEZVOLTAREA UMANĂ 


1. Abordările psihanalitice 


Abordările psihanalitice sunt cele care încearcă să identifice forte existente, de regulă în plan 
inconştient, adânc înrădăcinate în individ. Aceste forte în interacţiune cu mediu au ca rezultat 
dezvoltarea personalităţii. 

Părintele psihanalizei ca teorie şi metodă este considerat Sigmund Freud (1856-1939). Atât în 
teorie, cât şi în practica sa, psihanaliza post freudiană s-a sprijinit pe fundamentul oferit de 
întemeietorul său, fundament care a deschis în primul rând un nou cadru de analiză, definind o nouă 
direcţie în psihologie — psihologia abisală sau psihologia ce vizează sondarea inconştientului. 

Personalitatea din punctul de vedere psihanalitic este organizată după un model dinamic şi 
stratificat ierarhic, format din instante cu specializări funcționale. Instantele personalității sunt: 
inconştientul ca rezervor al pulsiunilor şi energiilor instinctuale, subconştientul sau preconstientul 
ca loc al cenzurii asupra pulsiunilor venite din incon-ştient şi instanță intermediară între conştient — 
inconştient şi conştientul ca ultimă instanţă ce realizează schimbul de informaţii cu lumea reală — 
externă, cât şi cu lumea interioară din sfera inconştien-tului şi este definit de EU (EGO) şi 
SUPRAEU (SUPEREGO). 

Organizarea dinamică a personalităţii presupune mecanisme de funcţionare şi relații între 
instanțele ce o compun, relaţii ce se referă la dinamica pulsiunilor, dinamica exteriorizării 
pulsiunilor în conştient. Aceste mecanisme sunt: catharsisul, sublimarea, simbolizarea, refula-rea şi 
cenzura. 


Printre ideile fundamentale ale lui Freud este noţiunea de comportament uman si în 
consecință, direcția pe care o ia dezvoltarea personalității derivă din două tendinţe foarte puternice: 
pornirea de a supraviețui şi pornirea de a procrea (Roazen, 1975). Instinctul de supraviețuire are o 
importanţă secundară şi este legat de o relație cu mediul (Freud denumeşte mediul drept realitate). 
Pornirea de a procrea este însă în mod constant descurajată şi chiar împiedicată de realitate; de 
aceea sexualitatea are o atât de mare importanţă în descrierea dezvoltării umane de către Freud. 
Sexualitatea este folosită de Freud într-un înţeles foarte larg. Sexualitate nu înseamnă numai acele 
activități evident asociate cu sexul, ci toate activitățile care pot fi legate de comportamentul sexual 
indiferent cát de primar (de exemplu, suptul degetului, fumatul). Dorintele sexuale sunt foarte 
importante în sistemul lui Freud încât acestora el le conferă un termen special — libido. Libidoul 
este sursa de energie pentru dorinţele sexuale, după cum dorinţele sexuale sunt încadrate drept 
dorințe de libido. 

Aşadar viziunea psihanalitică a dezvoltării are la bază principiul libidoului, „iar întreaga 
dezvoltare a individului este o succesiune de etape ale apariției, dezvoltării şi regresiunii libidinale” 
(Constantin Enăchescu, 1998, p. 36). 

Pe scurt, teoria lui Freud identifică trei nivele ale personalității: ID, Ego şi SuperEgo .Freud 
împarte schimbările de motivaţie într-o succesiune de etape care se disting prin obiectivele sau 
activităților necesare satisfacerii instinctelor individuale pe durata respectivei etape (vezi tabelul de 
mai jos); denumirea fiecărei etape reflectă modificările în aria satisfactiei sexuale pe măsură ce 
copilul se maturizează începând cu etapa orală, trecând prin etapa anală, etapa falică, etapa de 
latentá si, în final, etapa genitală. 


2. Erik Erikson — teoria dezvoltării psihosociale 


Este unul din cei mai importanţi continuatori ai lui Freud, a cărui teorie are relevanță pentru 
psihologia dezvoltării copilului. 

In 1950 publică lucrarea Childhood and Society, lucrare de mare circulaţie şi în prezent în 
literatura psihologică. Erikson duce formulările psihanalitice mult mai departe decât cele timpurii 
realizate de Freud. Cercetările lui Erikson şi scrierile sale au extins gândirea psihanalitică la 
domenii cum ar fi antropologia culturală, psihologia socială, dezvoltarea copilului, psihologia 
gestaltistă, literatura şi arta. Opera lui Erikson vine în sprijinul profesioniştilor şi este organizată în 
cercuri care depăşesc cercurile psihanalitice ale teoreticienilor şi practicantilor — între acestea fiind 
activitățile sociale, educaţia specială, educaţia timpurie, îngrijirea copilului, psihiatria, psihologia şi 
consilierea confesională. 

Teoria dezvoltării personale ş 


3. Behaviorismul 


În deceniile 3 si 4 studiul copilului a fost profund influenţat de un punct de vedere total diferit 
de cel al psihanalizei: teoria behavioristă — o tradiție ce vine din concepția de „tabula rasa” a lui J. 
Locke asupra intelectului uman. Behaviorismul a început în decadele anterioare cu cercetări efectuate 
de psihologi între care este importantă contribuţia iniţială a lui John B. Watson. Acesta susține 
ştiinţa obiec-tivă a psihologiei în ideea că orice studiu trebuie să se concentreze direct pe 
evenimente observabile — stimuli şi răspunsuri comporta-mentale şi nu pe structurile 
inconştientului. Impresionat de activitatea lui Pavlov, acesta face un experiment în 1920, folosind 
principiul pavlovian αἱ conditionárii clasice, aplicat comportamentului copiilor. Un copil de 9 luni a 
fost învăţat să se teamă de un stimul neutru — un şobolan alb furios — după ce Watson i l-a arătat de 
câteva ori însoţit de un sunet terifiant. Copilul care la început a fost tentat să atingă micul obiect alb, 
foarte curând a început să plângă vehement întorcând capul să nu mai vadă. Watson consideră 
mediul ca fiind forta supremă în dezvoltarea copilului şi crede că orice copil poate fi modelat de 
adult în orice direcţie dacă sunt controlate atent asociaţiile stimul — răspuns. In acest scop, a aplicat 
teoria conditionárii în creşterea copilului. In lucrarea Psychological Care of Infant and Child (1928) 
se recomandă părinților să nu se manifeste afectiv pentru a preveni rásfátul şi comportamentul 
dependent. În opinia sa copii trebuie tratați ca tineri adulţi, comportamentul părinților trebuie să fie 
obiectiv şi ferm, dar blând. Copii nu trebuie imbrátisati, sárutati, ținuți pe genunchi. Gesturile 
permise sunt legate de recompensă şi salut şi se rezumă la o strângere de mână sau bătaie pe umăr şi 
o mângâiere pe creştet. In locul căldurii şi dragostei, Watson recomandă părinților să folosească 
metode eficiente care să-i ajute pe copii să înveţe bunele obiceiuri. Această conducere ştiinţifică a 
educaţiei trebuie să înceapă din primele luni de viaţă ale copilului printr-un program de hrănire rigid 
şi prin introducerea olitei de la vârsta de 1-3 luni. In acest moment, practica modernă recomandă 
părinţilor formarea deprinderilor de folosirea toaletei în intervalul de la 18 luni la 3 ani. La vremea 
sa această recomandare a creat controverse în sensul că această abordare ştiinți-fică a creşterii 
copilului, a fost considerată chiar şi de adepţii ei rece, rigidă şi extremă. Ceea ce ştim astăzi este cá 
recomandările lui Watson sunt prea dure şi nu tin seamă de nevoile şi capacităţile copi-lului pentru 
a duce la o dezvoltare sănătoasă. Watson este pionierul behaviorismului — a psihologiei 
experimentale a copilului. Elementul cheie al acesteia este învățarea, iar factorii biologici (cei 
menţionaţi de Gesell şi Freud) sunt importanti numai în măsura în care asigură fundamentul de bază 
pentru răspunsurile învăţate. 


4. Teoria învăţării sociale 


Plecând de la teoria psihanalitică (după unii autori), în anii '30 cercetătorii studiază 
posibilitatea de testare a predictiilor psihanalitice şi de transpunere a acestora într-o teorie a 
învățării. Influenţa behavio-ristă se întrevede prin nevoia de testare şi experimentare şi studiul 
comportamentului. 

De exemplu, teoria lui Freud a prevăzut că frustrarea intensă a nevoilor primare ale copilului 
duce la anxietate şi neadaptare compor-tamentală, cum este agresiunea. Teoreticienii învățării au 
adoptat această ipoteză a legării agresiunii de frustrare şi au studiat-o în detaliu. Reacțiile agresive 
ale copiilor sunt legate de măsura frustrării prin care au trecut şi de recompensele şi pedepsele 
primite pentru comportament agresiv (Dollard, 1939). Cu această constatare, dome-niul dezvoltării 
copilului intră în mediu de laborator controlat ştiinţific, din care se naşte o nouă teorie: teoria 
învăţării sociale. Teoreticienii învățării sociale acceptă principiile conditionárii şi întăririi 
identificate de behaviorişti, dar ei construiesc peste aceste principii oferind puncte de vedere mai 
largi referitoare la modul în care copiii şi adulţii achiziționează noi răspunsuri. După al II-lea război 
mondial teoria învățării sociale devine una din forțele dominante în domeniul cercetării dezvoltării 
copilului. Se conturează astfel o serie de variante teoretice. Robert Sears este deschizătorul de 
drumuri în domeniul teoriei sociale în dezvoltarea personalității. Interesul special pe care Sears îl 
arată teoriilor învăţării se poate explica prin apropierea de Clark L. Hull, căruia i-a fost şi student şi 
mai apoi coleg în anii petrecuţi la Yale. Alte influențe asupra lucrărilor sale vin din perspectiva 
învățării sociale, în special influenţa lui Dollard şi Miller cu care Sears a colaborat într-o cercetare 
ce avea drept obiectiv aplicarea teoriei învăţării la problemele sociale imediate. Adoptând teoria lui 
Hull, atenţia sa se concentrează pe comportamentul însuşit al copilului datorită asocierii cu 
reducerea conduitei primare. Hrănirea promptă, precum şi satisfacerea altor necesităţi de 
dependenţă ale copilului sunt considerate ca bază a învățării sociale ulterioare. Treptat acestea duc 
prin asociere la aceste conduite secundare cum ar fi obținerea apropierea fizice, atenţiei, aprobării 
părinţilor. Această dorință de apropiere, atenție şi aprobare reprezintă pentru părinţi un instrument 
puternic de a-l învăţa pe copil regulile vieții sociale. Controlul părinților devine în ultimă instanță 


conduită secundară. Copiii şi-l însuşesc ajungând la autocontrol şi conştientizare. După Sears modul 
în care părinţii satisfac nevoia de hrană, căldură şi afecţiune a copilului este esențial pentru 
dezvoltarea acestuia. De aceea cercetările lui Sears se ocupă în principal de practicile de creştere a 
copilului — hrănire, pedepsire, metode de disciplinare — ca fiind factori ce pot anticipa agresiunea, 
comportamentul dependent şi autocontrolul copiilor. Alţi teoreticieni ai învățării sociale şi-au 
propus să demonstreze că învățarea observationalá şi imitarea sunt instrumente puternice de 
socializare pe perioada copilăriei. Albert Bandura a efectuat o serie de investigaţii de laborator 
pentru a demonstra că învăţarea observationalá numită modelare reprezintă baza unor mari varietăți 
de comportamente însuşite ale copilului cum ar fi agresiunea, conduita prosocialá şi imitatia 
conduitei sexuale. Bandura recunoscute că de la vârste foarte timpurii copilul achizitio-neazá multe 
din răspunsuri ascultându-i pe ceilalți din jur, fără pedepse sau recompense directe. Intrebarea „ce 
anume îi face pe copii să dorească să imite comportamentul anumitor modele” a găsit răspuns prin 
cercetările lui Bandura şi a celor ce au continuat studiile, care au demonstrat atracția copiilor faţă de 
modele calde şi puternice şi care posedă obiecte dorite de ei sau alte trăsături. Comportându-se ca 
aceste modele, copiii speră să obţină propriile resurse de valoare pentru viitor. Cercetările lui 
Bandura continuă să influențeze în mare măsură studiile privind dezvoltarea socială a copiilor. 


5. J. Piaget — teoria cognitiv-constructivistă a dezvoltării 


Conceptele de bază pe care le foloseşte în teoria sa sunt preluate din biologie şi logică. El 
postulează un efect de continuitate între procesele biologice de adaptare a organismului la mediul în 
care trăieşte şi procesele psihologice unde factorii exteriori şi interiori ai dezvoltării sunt 
indisociabili, şi cunoaştere care rezultă într-o inter-actiune între subiect şi obiect. Astfel, 
funcționarea inteligenţei va fi descrisă prin termeni biologici (asimilare, acomodare, adaptare), iar 
structurile care sunt generate de funcţionarea sa sunt descrise în termeni logici (structuri logico- 
matematice, structuri de grup). Adapta-rea individului la mediu se face grație celor două mecanisme 
principale care constau în schimburile continue ce se stabilesc între individ şi mediul său: asimilarea 
şi acomodarea. Asimilarea se reali-zeazá gratie schemelor care se vor modifica prin acomodare. 

Schemele perceptive sunt entități abstracte ca şi schemele mentale care corespund structurii 
unei acţiuni. Nu percepem schema, dar percepem acţiunea. Schemele perceptive sunt cele care 
permit realizarea acțiunii. O schemă se conservă, se consolidează prin exer-citiu, dar se poate 
modifica fie generalizându-se, fie modificându-se sub presiunea lumii exterioare. 

Sursa existenței şi a modificării schemelor reiese din cele două momente ale adaptării unui 
individ la mediul său, acestea fiind: asimilarea şi acomodarea. 

Mecanismul intern pe care se bazează dezvoltarea de la un stadiu la altul este cel al asimilării 
şi acomodării care caracterizează omul din primele zile de viaţă. Pe plan biologic, aşa cum omul 
asimilează substanţe şi le transformă tot aşa pe plan psihologic, obiectele suferă transformări când 
sunt asimilate. Fenomenul invers asimilării se numeşte acomodare. Pe plan psihologic acomodarea 
corespunde procesului prin care presiunile din mediul extern duc la modificarea structurilor sau 
acțiunilor individului, astfel că atunci când o schemă se dovedeşte inadecvată în faţa unui obiect 
nou, prin acomodare, se produc modificări şi diferențieri ale schemei. Acomo-darea comportă, deci, 
adaptarea schemei la realitatea obiectelor. 

Echilibrul între asimilare şi acomodare duce la adaptare. Forma cea mai înaltă de adaptare 
mentală după Piaget este inteligența. Asimilarea şi adaptarea intervin în toate actele de inteligență, 
iar adaptarea intelectuală comportă un element de asimilare, adică de structurare prin incorporare şi, 
de asemenea, inteligența este acomodare la mediu şi variațiile sale. 


Stadiile dezvoltării conform teoriei lui J. Piaget sunt: 

a Stadiul senzorio-motor: de la naştere la 2 ani; 

a Stadiul preoperator: de la 2 la 7/8 ani; 

a Stadiul operatiilor concrete: de la 7/8 ani la 11/12 ani; 
a Stadiul operatiilor formale: de la 11/12 ani la 15/16 ani. 


III. CRESTEREA SI DEZVOLTAREA COPILULUI DE LA 1 LA 3 ANI 
]. Dezvoltarea fizicá 


Prin crestere se inteleg acumulárile cantitative ale dimensiunilor corporale. Dezvoltarea si 
maturatia reprezintă noţiuni calitative referitoare la diferențieri de structură, de compoziţie şi funcție 
celu-lară, particulare fiecărui ţesut. Ritmul de creştere, dezvoltare şi maturaţie depinde de factori 
ereditari, hormonali şi de mediu. 


a factori ereditari — influenţează ritmul de creştere şi valorile definitive ale parametrilor de 
creştere, conform programelor genetice. 

a factori hormonali — între aceştia hormonul de creştere este indispensabil pentru reglarea 
creşterii scheletice, iar deficitul acestui hormon se exprimă prin încetinirea proceselor de creştere şi 
maturare, excesul determină accelerarea creşterii fără maturatie (gigantismul). 

a factorii de mediu — nutriția — element esenţial în dezvoltarea procesului de creştere. 

a factorii socio-economici influenţează creşterea organismului copilului prin modul de viaţă, 
obiceiuri elementare, tradiții culturale în strânsă legătură cu factorii nutritionali. 

a factorii psihici şi emofionali contribuie în mare măsură la confort prin ambianța familială, 
climatul afectiv, calitatea relaţiilor dintre părinți şi copii. Stress-ul psihic provocat de mediul 
ambiant nefavorabil influenţează negativ procesul de creştere. 


2. Principalele achiziţii psihice ale perioadei 

Dezvoltarea psihomotorie. Termenul de „psihomotricitate” este folosit pentru a exprima faptul 
că dezvoltarea motricitátii este legată de celelalte progrese în dezvoltarea intelectuală şi 
socioafectivă. Achiziţia mersului este o bună ilustrare a acestei interrelatii. Posibili-tatea copilului 
de a se mişca conduce la experimentarea de noi senzații dezvoltând experienţa cognitivă. In acelaşi 
timp, prin exersarea mersului el dezvoltă o autonomie față de adult ceea ce înseamnă baza 
independenţei de mai târziu. Dezvoltarea psihomotorie este progra-mată genetic pentru fiecare 
specie, dar asta nu înseamnă că mediul nu intervine ca factor de modulare a celui genetic. De 
exemplu, un copil privat de îngrijire şi nestimulat va prezenta un retard important în achizițiile sale. 
Dezvoltarea se derulează urmând câteva legi generale care permit înţelegerea mecanismelor 
dezvoltării. Acestea au fost descrise de Gesell şi ilustrează progresul maturizării nervoase cu 
efectele sale asupra controlului motricitáfii. Aceste legi sunt: 

a Legea dezvoltării cefalo-codale. Mielinizarea fibrelor nervoase se realizează progresând de 
la zona creierului la zona de bază a coloanei vertebrale. De aceea, copilul va exersa un control din 
ce în ce mai mare asupra muşchilor, descendent de la muşchii oculari, la muşchii gâtului, redresând 
capul, apoi ai spatelui permiţând poziția șezând, apoi controlul membrelor inferioare adăugând 
achiziția poziţiei bipede. 

a Legea dezvoltării proximo-distale. Ea ilustrează progresele mielinizării într-un sens 
proximo-distal, adică de la ceea ce este la mică distanță către ceea ce se află din ce în ce mai 
departe. Această înseamnă lărgirea controlului de la segmentele centrale la segmentele periferice 
facilitând progresul în controlul de la grupele de muşchi mari la grupele de muşchi mici, permițând 
de asemenea gesturi din ce în ce mai precise şi minutioase (de la regiunea pelviană la picioare, de la 
umeri la mână şi aşa mai departe). Evoluţia prehensiunii este efectiv o bună ilustrare a acestei legi 
deoarece putem constata că controlul mişcărilor dirijate ale copilului asupra unui obiect apar mai 
întâi la nivelul umárului, apoi la nivelul articulației cotului şi apoi în palmă. Mişcările devin astfel 
mai suple şi mai adaptate, achiziţia ultimă fiind cea legată de mişcările mâinii unde controlul 
degetelor este din ce în ce mai perfecționat dezvoltând motricitatea fină. 

a Evoluția tonusului şi a posturii. Tonusul muscular al noului-născut va evolua diferit în 
funcţie de muşchii solicitati şi anume, tonusul axial va creşte pentru a permite redresarea trunchiului 
pe când tonusul muşchilor flexori (ai braţelor şi picioarelor) se va diminua pentru a permite gradul 
de sensibilitate necesar stationárii în picioare şi mersului. Tonusul este legat de evoluţia posturii, 
progresul copiilor hipertonici sau hipotonici nefiind similară, deoarece copiii hipertonici stau în 
picioare mai mult decât ceilalți şi cei hipotonici au un control mai bun al motricităţii fine. 

a Normele dezvoltării. Evaluarea dezvoltării unui copil se realizează raportat la propriul ritm 
de dezvoltare şi nu numai prin raport la grupa de vârstă de referință, căci este importantă variația 
propriei curbe de dezvoltare pe care se evaluează progresul. 


Majoritatea autorilor apreciază că la această vârstă copilul învaţă prin imitație. La sfârşitul 
primului an de viaţă gândirea copilului este dominată în totalitate de acţiunea concretă cu obiectele. 
La un an şi jumătate se face trecerea decisivă spre reprezentarea acțiunii înainte de executarea ei 
reală. Copilul de aici înainte are capacitatea de a opera în plan mental cu imaginile secundare 
furnizate de reprezentare. Capacitatea de a înlocui acțiunea concretă, directă, cu imaginea ei are 
implicaţii asupra jocului, a manevrării obiectelor şi asupra dezvoltării gândirii (Golu, Verza, Zlate, 
1993). 


3. Dezvoltarea inteligenţei şi gândirii 


Perioada de la 1 la 3 ani din perspectiva piagetiană este caracterizată de încheierea stadiului 
senzorio-motor (0 — 2 ani) şi debutul stadiului următor, cel preoperational (de la 2 la 7 ani). La 
sfârşitul primului an de viaţă dezvoltarea inteligenţei conform teoriei lui Piaget parcurge substadiile 
5 şi 6 ale dezvoltării senzorio-motorii: 


3.1. Stadiul reacţiilor circulare terțiare si descoperirea de mijloace noi prin 
experimentare activă (11/12 luni — 18 luni) 

= Pentru ca actul inteligent să fie complet sunt necesare mijloacele noi de acțiune, crearea lor 
şi căutarea acestor mijloace este caracteristica acestui moment. 

= Conduita sforii 

— Trage sfoara de care este legat un obiect pentru a-l apropia. 

= Conduita suportului 

— Trage covorul pentru a aduce mai aproape obiectul; 

— Trage fata de masă pentru a coborî obiectul. 

= Apar reacţiile circulare terțiare 

= In RCS copilul cunoaşte rezultatul acţiunii sale şi îl repetă folosind scheme cunoscute de 
acțiune, în cele terțiare acţiunile sunt caracterizate de schimbarea modalităţii de producere a 
rezultatului. 

= „experienţe pentru a vedea ce se întâmplă” 

Exemplu: descoperind traiectoria unui obiect copilul va căuta să-l arunce în alte moduri sau de 
la alte puncte de plecare. 


3.2. Stadiul inventării de mijloace noi prin combinări mentale (18 -24 luni) 

= Soluţia la problemă nu mai este tatonată practic, copilul fiind capabil să găsească soluţia în 
mintea sa. 

= Conduita bastonului — apropie un obiect îndepărtat folosind un bát. 

= Sfârşitul inteligenţei senzorio-motorii şi debutul inteligenței veritabile. 

Perioada preoperationalá sau stadiul preoperator debutează în jurul vârstei de doi ani cu 
apariția reprezentărilor mentale si posibili-tátile de evocare verbală şi mentală caracteristice. 
Această perioadă de după vârsta de 2 ani, este marcată de trei mari achiziţii, respectiv: apariția 
functiunii semiotice, apogeul gândirii egocentrice si începutul descentrării cognitive. 

La sfârşitul stadiului senzorio-motor copilul deține un sistem elementar de semnificaţii şi o 
posibilitate elementară de a reprezenta mental anumite acţiuni. Aceste reprezentări şi utilizarea 
semnifi-cantului se dezvoltă o dată cu apariția funcţiei semiotice sau simbolice care reprezintă 
capacitatea de a evoca obiectele sau situațiile care au fost cândva percepute, prin intermediul 
semnelor şi simbolurilor. Această funcție generatoare a reprezentării este denumită de Piaget 
simbolică, apoi semiotică, semnele fiind mai arbitrare decât simbo-lurile deoarece ele nu au nici o 
legătură cu obiectele pe care le repre-zintá (Tourrette şi Guidetti, 2002, p. 111). Această funcție se 
va dezvolta într-o manieră privilegiată pe parcursul diferitelor conduite care sunt: imitafia amânată, 
jocul simbolic, imaginile mentale şi limbajul. 


4. Dezvoltarea afectivității 

J Bowlby, elaborează în jurul anilor '50 teoria ataşamentului, teorie care asimilează concepte 
din teoria psihanalistă, etologie şi psihologie cognitivă (R.L. Atkinson, R.C. Atkinson, E.E. Smith, D.J. 
Bem, 2002, p. 579). 

ΕΙ arată că nevoia de ataşament a copilului faţă de mama sa evidenţiază o nevoie înnăscută, 
structurală, nevoia de contact social care este o nevoie primară. Bowlby împarte dezvoltarea 
ataşamentului în 4 etape: 

a etapa de preataşament — de la naştere la 6 săptămâni când comportamentul este o problemă 
de răspunsuri reflexive determinate genetic cu valoare de supravieţuire. 

a etapa ataşamentului de acțiune — (6 săptămâni-6/8 luni) — în această fază copiii mici se 
orientează şi răspund marcând mai mult decât până acum preferința faţă de mamă. 

a etapa ataşamentului delimitat — 6/8 luni până la 18 luni/2 ani corespunzătoare etapei în care 
ataşamentul faţă de mamă este foarte evident. In această perioadă copiii manifestă anxietate de 
separare. Această perioadă de ataşament delimitat îşi găseşte echivalenta in permanenta obiectului 
din teoria lui Piaget. w 

a etapa formării unei relaţii reciproce — 18 luni/2 ani şi după. In această perioadă copilul 
construieşte progresiv o reprezentare internă ale figurilor de ataşament care îi va permite să suporte 
din ce în ce mai bine absenţa şi să anticipeze întoarcerea lor. Bowlby descrie că în jurul vârstei de 3 
ani se formează un palier matur în construcția acestei reprezentări care îl va ajuta pe copil să suporte 


mai bine separarea corespunzătoare intrării în grădiniță. Ca urmare, anxietatea de separare scade la 
vârsta de 3 ani. 


IV. CREŞTEREA SI DEZVOLTAREA COPILULUI DE LA 3 LA 6/7ANI 


1. Dezvoltarea senzorială 


În consecința dezvoltării motorii, spațiul în care se mişcă copilul este din ce în ce mai vast. 
Stimularea variată conduce la o accentuată dezvoltare senzorială mai ales în ceea ce priveşte 
sensibilitatea vizuală şi auditivă. Achiziţia limbajului are de asemenea un rol important în 
dezvoltarea percepţiei şi reprezentărilor. Acum, cuvintele care expri-mă caracteristici tactile sunt 
mult mai stabile ca semnificaţie şi au un caracter mai evident operational. Perceptiile preşco-larilor 
se formează în consecinţa acțiunii directe cu obiectele, astfel încât o posibilitate mai mare, 
neîngrădită, de acces la obiecte, mani-pularea, compunerea şi descompunerea lor, conduce la o mai 
bună cunoaştere şi o mai corectă formare a perceptiilor. 

Exisă câteva caracteristici importante ale percepţiei copiilor de la 3 la 6 ani: 

a sunt stimulate şi susținute de curiozitatea lor foarte mare; 

a saturate emotional, percepțiile prescolarilor sunt foarte vii; 

Ώ explorarea perceptivă este facilitată de transferurile mai uşoare de la tact şi auz la văz, aşa 
încât chiar dacă preşcolarul doar vede un obiect poate să se refere şi la celelalte calităţi ale lui; 

apot apărea uneori performante discriminative surprinzătoare pentru cei din jur, dar, în 
ansamblu, percepția rămâne globală, mai ales cea a structurilor verbale; 

a percepţia scolarului poate beneficia de experienţa anterioară, dar uneori transferurile sunt 
deformate; astfel, dacă vede un recipient ca un cilindru, spune că e pahar, dacă vede la grădina 
zoologică un lup, spune că e un câine mare; 

a percepţia şcolarilor poate fi dirijată verbal de către adult, în special de către educatoare ( 
Tinca Creţu, 2001, p.147) 

Reprezentările copiilor sunt prima instanță a transformării impresiilor senzoriale, apoi 
reprezentarea copiilor evoluează şi pe măsura întăririi reprezentării prin revenirea la obiectul pe 
baza căruia s-a format, ea devine tot mai schematică şi mai puţin legată de concret. Formarea 
reprezentărilor de mărime, formă, timp, spaţiu are o valoare foarte mare pentru formarea noţiunilor 
de mai târziu. Reprezentarea este un proces reconstitutiv în care se implică operații mintale şi dacă 
acestea nu s-au format încă, în structura imaginii se impun, fie dominante perceptive, fie ceea ce 
ştie copilul despre acel obiect (Tinca Creţu, 2001 p.149). 


2. Dezvoltarea inteligenţei şi gândirii 


Conform teoriei lui J. Piaget, la sfârşitul perioadei senzorio-motorii, apare funcția semiotică şi 
se referă la posibilitatea de a reprezenta un lucru (un semnificat: obiect din realitate) cu ajutorul 
unui „semnificant” diferențiat şi care nu serveşte decât pentru această reprezentare: limbaj, imagine 
mintală, gest simbolic (J. Piaget, B. Inhelder, 1976, p. 45). 

= această capacitate de a reprezenta un obiect în absența sa există după vârsta de 1 an si 
jumătate; 

= funcția semiotică dă naştere la două tipuri de instrumente: 

° simbolurile sunt semnificaţii apropiate de realitatea pe care o desemnează; 
° semnele nu mai păstrează nici o asemănare cu realitatea ce o desemnează, sunt 
convenţionale, colective, sunt preluate de copil ca pe nişte modele exterioare; 

= preluarea semnelor colective prin canalul imitatiei este mai mult sau mai puțin fidelă. 

Au fost puse în evidenţă 5 conduite ce implică construirea sau folosirea de semnificaţii pentru a 
reprezenta un obiect sau un eveniment: 


a. imitatia amânată 

= jmitatia este o prefigurare a reprezentării fără ca aceasta să fie prezentă in gândire; 

= imitația amânată începe în absenţa modelului şi prefigurează reprezentarea propriu-zisă (la 
sfârşitul perioadei senzorio-motorie); 

b. jocul simbolic 

= la 2,3 ani şi 5, 6 ani; este descris ca fiind apogeul jocului infantil; 

= lumea adulţilor prezintă pentru copil două obstacole la care trebuie să se adapteze: limbajul 
şi regulile pe care nu le înţelege; 


= jocul simbolic reprezintă exerciţiul de familiarizare cu situaţiile noi, dificile, problematice în 
care prin folosirea simbolurilor copilul rezolvă mai ales conflictele afective servind la compensarea 
unor trebuinte nesatisfácute, la răsturnări de roluri etc.; 

= jocul simbolic poate evidentia conflicte inconstiente: interese sexuale, fobii, apărarea 
împotriva angoasei, agresivitate sau identificare cu agresorii; 


c. desenul - 1. „realismul fortuit”; 2. „realismul neizbutit”; 3. „realismul intelectual”; 4. 
„realismul vizual” (8, Sani). 

d. imaginea mintală = imitații interiorizate, reproductive şi anticipative; 

— statice, cinetice, de transformare; 

— la nivel preoperator imaginile mentale sunt statice, după 7, 8 ani apar cele cinetice; 


e. evocarea verbală — limbajul. 

Stadiul preoperator debutează la 2 ani şi durează până la 7/8 ani. Are ca şi caracteristici 
generale: 

= egocentrismul gândirii copilului caracterizează starea în care propriile dorinţe şi plăceri sunt 
suverane, copilul nu poate înţelege faptul că ceilalți trăiesc sentimente diferite sau gândesc diferit, de 
aceea el este centrat pe sine însuşi, are dificultăţi în a corela punctul său de vedere cu al altora, 
proiectează propriile senzații asupra celorlalți. 

Piaget distinge două tipuri de manifestare a egocentrismului: logic şi ontologic. 

Egocentrismul logic se referă la caracteristicile rationamentului copilului: sincretismul şi 
transducția. Conceptul de sincretism ex-primă faptul că gândirea copilului nu poate coordona 
detaliile ca părți ale ansamblului în formula logicii adulte (analiză şi sinteză), ci conferă realității 
explicaţii confuze, este o formă de sinteză subiectivă deformată a realității. Transductia precede 
apariţia conceptelor logice de deducție (de la general la particular) şi inducție (de la particular către 
general), copilul procedând de la singular la singular, deoarece el asociază elemente care nu sunt 
legate între ele decât aparent, proce-dând într-o manieră aparent logică. Egocentrismul ontologic 
exprimă modul în care copilul percepe realitatea, ceea ce el înţelege despre mediu şi despre locul 
său în mediu, felul în care se reprezintă pe sine. Egocentrismul ontologic se manifestă prin: 

ο animismul se referă la faptul că fenomenele şi obiectele din jur sunt privite ca fiind insufletite, 
vii si conştiente. Într-o primă etapă toate lucrurile sunt animate, apoi de la 3 ani jumătate doar jucăriile 
sunt vii, iar după 5 ani mai persistă doar unele rămăşiţe ale animismului. 

= artificialismul constă în faptul că posibilul şi imposibilul se suprapun, personajele fantastice 
pot interveni în viaţă; abia după 5 ani copiii încep să decidă asupra realității personajelor. 

Până la 5 ani gândirea copilului este stăpânită de magism, proces în care se stabilesc legături 
stranii între fenomene, iar eveni-mentele din jur au legătură cu acţiunea copilului 

= ,realismul" gândirii copilului se referă la materializarea elemen-telor de factură spirituală 
datorată nediferentierii între fizic şi psihic. 

Gândirea egocentrică este o gândire prelogică, intuitivă şi preconceptuală. 

Gândirea intuitivă este încă foarte legată de acțiune şi percepţie. Gândirea preconceptuală se 
află la jumătatea drumului între scheme şi concepte. Punctul de plecare este constituit de schemele 
senzorio-motorii care se transformă la finalul stadiului senzorio-motor în scheme verbale. Schemele 
verbale devin ele însele preconcepte, adică cuvântul se detaşează de acțiune si de percepție chiar 
dacă rămâne încă foarte ataşat de reprezentarea concretă. In concluzie, ceea ce lip-seşte gândirii 
egocentrice a copilului este un plus de mobilitate pentru a-i permite să se descentreze şi să câştige 
prin aceasta un grad mai mare de mobilitate care-i va permite să examineze simultan toate punctele 
de vedere. 


3. Dezvoltarea personalității 


Dezvoltarea personalităţii copilului după H. Wallon în perioada 3-6 ani corespunde stadiului 
personalismului. In cursul acestei perioade se pot distinge mai multe substadii: perioada de opoziție 
de la 3 la 4 ani, perioada de grație de la 4 la 5 ani, perioada de imitație de la 5 la 6 ani. 

Caracteristica stadiului este în continuare centripetă, copilul fiind încă centrat pe sine. 

Perioada de opoziție face parte din nevoia afirmării persona-litátii ce se naşte acum. Copilul, 
bazându-se pe relativa independenţă şi autonomie nou câştigată, câştigă prin opoziția faţă de ceilalți 
conştiinţa de sine ca fiind diferit de ceilalți. 

Perioada de graţie este cea în care eul copilului tinde să se valorizeze, el caută acum 
aprobarea. H place să se dea în spectacol şi se vrea seducător pentru adultul din preajmă şi pentru 
propria sa satisfacţie. Este o perioadă de narcisism. 

Perioada imitaţiei corespunde momentelor când copilul consa-crá mult timp imitatiei adultului 
nu doar la nivelul gesturilor, ci şi la nivelul rolurilor, personajelor, atitudinilor. In perioada 


precedentă, imitatia era aproape simultană producerii atitudinii, acum ea devine progresiv amânată 
contribuind imitatia propriu-zisă. Imitatia este un concept cheie în gândirea walloniană, ea făcând 
legătura între inteli-genta situationalá şi inteligenţa discursivă. 


V. DEZVOLTAREA COPILULUI DE LA 6 LA 12 ANI 


1. Dezvoltarea proceselor cognitive de la 6/7 ani la 10/12 ani 


Principalele achiziţii ale stadiului operaţiilor con-crete (7-12 ani) sunt: 

= Structura operatorie concretă — nu se extinde asupra enun-turilor verbale, ci numai asupra 
obiectelor pe care copilul le clasifică, seriază, acţiunile fiind legate de acţiunea efectivă; 

= Achiziţia fundamentală — reversibilitatea; 

= [mbogátirea limbajului şi asimilarea structurilor gramaticale conduce la dezvoltarea 
capacităților intelectuale; 

= Operatiile: 

— seriere (ordonarea în şir crescător, descrescător); 

— clasificare (grupare după criterii — formă, culoare, mărime); 

— numerație în plan conceptual (număr ca element articulat al seriei, desprinderea relațiilor 
cantitative în seria numerică); 

— structuri operatorii de clase; 

— structuri operatorii de relații (reversibilitatea prin reciprocitate); 

= cu toate aceste achiziţii copilul se desprinde greu de expresiile perceptive, de experienţa 
imediată; 

= generalizări înguste, limitate, sărace; 

= rationalizárile nu depăşesc concretul imediat decât din aproape în aproape; 

= potentarea acestei structuri se poate realiza printr-o bună dirijare a activităţii de cunoaştere 
prin sarcini concrete formulate faţă de copil (Valentina Radu, 1973). 


2. Dezvoltarea personalităţii în perioada scolaritátii mici 


La începutul acestei perioade copilul părăseşte faza narcisismului şi „afirmării” personalității 
pentru a intra puţin câte puţin în lumea cunoaşterii. Se poate constata o schimbare a intereselor. 
Copilul nu mai este centrat pe sine ca în stadiul centripet şi devine din ce în ce mai centrat pe 
exterior ca în stadiul centrifug. Debutul stadiului este numit de către H. Wallon perioada 
precategorială (de la 6 la 9 ani) şi se caracterizează printr-o diminuare a sincretismului: gândirea 
devine din ce în ce mai diferențiată, dar rămâne concretă (legată de obiecte şi situaţii reale). 
Perioada categorială (9 la 11 ani) debutează după Wallon într-o manieră comparativă, respectiv 
copilul va încerca sa determine prin ce anume sunt obiectele diferite sau nu şi aceasta îl conduce la 
abstragerea calităților lucrurilor, care va permite regruparea, aşezarea lor în categorii, modificarea 
categoriilor anterioare prestabilite, toate acestea făcând gândirea să devină din ce în ce mai 
abstractă. Această evoluţie intelectuală este realizată într-un context social important şi anume 
şcoala, care contribuie atât la decentrarea socio-afectivă cât şi la decentrarea intelectuală, 
cognitivă. 

Psihanaliza arată că de la 6 la 12 ani se instalează perioada de latentá. Termenul de latentá 
marchează faptul că între 5 şi 6 ani evoluţia sexualităţii se încetineşte simțitor sau chiar se opreşte, 
ca să intre apoi într-o nouă fază a pulsiunilor genitale în perioada preadolescentei. Se poate întâmpla 
să nu se fi rezolvat în totalitate complexul oedipian în perioada precedentă, dar el rămâne 
deocamdată ocultat. În această perioadă energia pulsionalá se eliberează printr-o investire 
intelectuală: interesul copilului pentru cunoaştere, pentru lumea exterioară. Există o desexualizare a 
relaţiilor cu părinţii acompaniată de refulare şi sublimare a pulsiunilor sexuale arhaice. Este o 
perioadă importantă a întăririi Super-ego-ului, iar copilul se află într-o stare de relativ echilibru 
privind conflictele pulsionale comparativ cu perioadele precedente, dar şi cu cele ce vor surveni. 


VI. ADOLESCENTA - TRANZIŢIA DE LA COPILĂRIE LA MATURITATE 


1. Dezvoltarea fizică la pubertate şi adolescență 


Biologic adolescenţa semnifică perioada de la pubertate la maturitate, alteori adolescența este 
descrisă ca începând cu pubertatea şi încheindu-se în perioada adultă. Perioada este caracterizată de 
schimbări rapide şi creşteri explozive în greutate şi în înălțime, alteori descrie perioada de la 13 la 
29 ani. 

Pubertatea semnificând fapt maturarea sexuală, pubescenta se referă la acele schimbări care au 
ca rezultat maturitatea sexuală. Aceste schimbări au loc în pubertatea târzie sau în adolescenţa 
timpurie. 

Pubertatea sau nubilitatea (Malmquist, 1978) este echivalentă cu maturitatea sexuală şi deci 
capacitatea de reproducere. Jersild (1963) spune că înainte de pubertate individul este copil; după 
această perioadă el este capabil să aibă copii. Problema în definirea pubertátii şi din acest punct de 
vedere este aceea că este aproape imposibil de determinat exact momentul când o persoană devine 
fertilă. 

Cercetări mai vechi luau ca repere momentul când fetele aveau prima menstră pentru a fixa 
momentul de debut al pubertátii. Acum este cunoscut faptul că foarte frecvent fetele nu sunt fertile 
aproape un an după prima menstruatie (menarhá). Cu atât mai mult acest criteriu este greu de 
identificat la băieţi. In acest moment este aproape general acceptat faptul că maturitatea sexuală este 
de 12 ani la fete şi 14 la băieţi (G.R. Lefrancois), după care urmează o perioadă de creştere 
explozivă. Acesta este motivul pentru care alți autori au apreciat creşterea explozivă drept criteriu 
de intrare în perioada pubertátii. Perioada de creştere rapidă însă poate debuta în jurul vârstei de 9- 
10 ani la fete şi 11-12 ani la băieți. După Ursula Schiopu şi Emil Verza (1981), pubertatea 
corespunde la rândul ei mai multor stadii: etapa prepuberală (10-12 ani), pubertatea propriu-zisă 
(12-14 ani), şi momentul postpuberal considerat puțin diferentiabil de momentul preadolescentei (de 
la 14-16/18 ani). 

Datorită creşterii explozive şi inegale, înfăţişarea adolescentului nu este întotdeauna armonioasă. 
Acesta este un motiv pentru care majoritatea adolescenților se preocupă intens de felul cum arată 
(Fraziev şi Lisanbee, 1950). Probleme, precum coşurile, dinții neregulati, pielea grasă, ochelarii. 
Toate aceste lucruri ce pot părea minore devin adevărate probleme existenţiale în această perioadă, de 
ele îngrijorându-se în egală măsură şi fetele ca şi băieţii. Creşterea explozivă este o provocare pentru 
psihicul adolescentului, el trebuind să înveţe să se adapteze noii aparente într-un ritm de multe ori 
prea rapid. 


În preadolescentá un loc deosebit de important îl ocupă începutul maturizării sexuale. În 
intervalul de la 12 la 14 ani la fete şi la 14 la 16 ani la băieţi are loc dezvoltarea caracterelor sexuale 
primare şi secundare. În cadrul dezvoltării caracteristicilor sexuale primare menţionăm ovulatia la 
femei şi o creştere a dimensiunilor vaginului, clitorisului şi uterului, în timp ce la băieţi are loc o 
dezvoltare a penisului şi a testiculelor şi o dezvoltare funcţională caracterizată de debutul producerii 
spermei. Intre caracteristicile sexuale secundare menţionăm apariția menstruației la fete şi a 
secreției seminale la băieţi, creşterea părului în regiunea pubisului şi în axilă, schimbarea vocii, 
apariția pilozitátii faciale la băieţi, dezvoltarea glandelor mamare la fete. La fete dezvoltarea 
bustului se corelează cu dezvoltarea bazinului care capătă conformatie diferită de cea a băieţilor. 
Creşterea statutară a adolescentului este corelată cu maturizarea funcţiei de reproducere. 

„Se încheie prima perioada a maturizării sexuale, proces care continuă lent până pe la 22-23 de 
ani. In perioada adolescenţei, din punct de vedere morfologic, creierul e în linii mari constituit (încă 
de la 6 ani el atinge 85-90% din greutatea finală constatată la 24-25 de ani). Are loc un proces de 
perfecționare funcţională a neuronilor scoarței cerebrale. Procesele de analiză şi sinteză devin tot 
mai fine, se accentuează funcţia reglatoare a limbajului intern. 


2. Caracteristici ale dezvoltării psihice 


După Maurice Debesse, funcțiile adolescenţei se pot exprima sintetic astfel: 
Ώ de adaptare la mediu 
a de depăşire 
a de definire a personalității 
În consecinţă are loc acum un proces de dezvoltare la finalul căruia ne vom afla în fata unor 
structuri, psihice bine închegate şi cu un grad mai mare de mobilitate. (P. Golu, E. Verza, M. Zlate, 
1993). In această perioadă se pot constata confruntări între comportamentele impregnate de 
atitudinile copilăreşti şi cele solicitate de noile cadre sociale în care acţionează adolescentul. 
Transformările psihice la care este supus adolescentul sunt generate de nevoile şi trebuintele 
pe care le resimte — atât de nevoile apărute încă în pubertate, cât şi de noile trebuinte apărute în 
adolescență. După M. Zlate (1993) adolescentul se confruntă cu o serie de nevoi sau nevoile 


descrise în perioadele anterioare cunosc o prefacere semnificativă: nevoia de a şti, de a fi afectuos, 
de apar-tenentá la grup, de independenţă, şi nevoia modelelor. Nevoia de a şti este prezentă 
începând cu perioada şcolarului mic, acesteia i se adaugă în pubertate nevoia de creaţie care se 
transformă în adolescenţă în nevoia creaţiei cu valoare socială. 

Nevoia de a fi afectuos ia forma unui nou egocentrism, care treptat se dezvoltă în 
„reciprocitate” afectivă pe parcursul maturizării afective şi emoționale. Nevoia de grupare îşi pierde 
caracteristica neselectivă devenind axată pe criterii şi preferințe. Nevoia de independenţă, de 
autodeterminare a puberului devine nevoia de desăvârşire, autodepăşire, autoeducare în adolescenţă. 

Nevoia de imitație a scolarului mic devine nevoia de a fi personal la pubertate, iar în adolescență 
se transformă în nevoia de a fi unic în prima parte a perioadei ca apoi să se manifeste nevoia de a se 
exprima ca personalitate (M. Zlate, 1993, p. 158). Sub imperiul acestor nevoi adolescentul dezvoltă 
instrumentarul psihic necesar; se dezvoltă si se consolidează structurile gândirii logico-formale, 
capacitatea de interpretare şi evaluare, de planificare, de anticipare, de predicții, spiritul critic şi 
autocritic, se dezvoltă caracterul de sistem al gândirii. 

Satisfacerea nevoilor de autodeterminare şi autoeducare se dato-rează maturizării sociale, 
conştientizării responsabilitátilor ce-i revin, precum şi datorită implicării în alegeri vocationale. 
Jean Rousselet (1969) identifică mai multe tipuri de conduite dezvoltate în adolescenţă: 

a conduita revoltei 
a conduita închiderii în sine 
a conduita exaltării şi afirmării 

Conduita revoltei conţine refuzul de a se supune, manifestări de protest, de răzvrătire. Revolta 
este directionatá initial împotriva fami-liei, apoi apare revolta împotriva şcolii prin refuzul de a 
accepta o autoritate recunoscută până atunci, revolta împotriva moralei şi a bunelor maniere în 
încercarea sa de a se elibera de constrângerile sociale suspectate de încercarea de a anihila 
personalitatea în plină dezvoltare a adolescentului. Conduita închiderii în sine este similară cu o 
perioadă de introspectie. Introspectia conduce la un examen al propriilor posibilități şi aptitudini, iar 
adolescentul nu se sfieste să-şi accepte dovezile propriei slăbiciuni. Adolescentul insistă, spune Jean 
Rousselet, asupra studierii defectelor sale, dar această introspectie pe lângă construirea unei imagini 
de sine conduc la reflecții privind locul lor ca indivizi în societate şi chiar mai mult apar întrebări şi 
reflecţii cu privire la locul şi rolul omului în univers. Tendinţa către intro-spectie şi înclinarea spre 
visare sunt caracteristice adolescenţei. Perioada de exaltare şi afirmare survine în momentul în care 
tânărul se simte capabil de a valorifica resursele dobândite prin informare şi introspectie. 

,Elanul acesta este rodul unei îndelungate maturizări a perso-nalitátii şi constituie o reacție 
împotriva sterilelor lui visări de odinioară” (Jean Rousselet, 1969, p. 137). Această maturizare îşi 
are sursa în maturizarea proceselor psihice. 

4. Dezvoltarea intelectuală 


Perioada adolescenţei si preadolescentei este perioada de maxim a creşterii capacităților 
perceptive şi de reprezentare. Creşte activitatea senzorială şi se modifică pragul minimal şi maximal 
al diverşilor analizatori si pragurile diferenţiale (U. Schiopu, 1963, p. 425). Creşte acuitatea vizuală, 
capacitatea de acomodare, vederea la distanţă (gradul de distanță), se lărgeşte câmpul vizual, creşte 
acuitatea vizuală şi vederea sub unghi mic, precum şi vederea fină a detaliilor amănuntelor. 
Sensibilitatea auditivă se dezvoltă foarte mult pe linia reproducerii, înţelegerii nuantelor din vorbire, 
a identificării obiectelor sau ființelor după însuşiri perceptive auditiv. Interesul pentru muzică şi 
pictură frecvent în preadolescentà şi adolescenţă sustine creşterea şi antrenarea sensibilităţii vizuale 
şi auditive. Se dezvoltă gustul, mirosul, sensibilitatea cutanată. Are loc erotizarea sensibilităţii. Ca 
urmare se restructurează şi procesele percepției. Observatia este folosită pentru a verifica, pentru a 
înţelege şi pentru a dezvolta teme proprii de interes, percepția fiind clar potentatá de interesul stârnit 
de un anume domeniu, obiectiv, problemă. Adolescentul dispune de o percepţie complexă, 
voluntară şi perseverentă (U. Schiopu, 1963). 

Se dezvoltă atenția voluntară şi atenția involuntară şi post-voluntară îşi modifică mult aspectul, 
devin mai eficiente. Sunt structurate noi particularități ale atenţiei datorită sporirii cunoştinţelor, 
datorită lărgirii intereselor de cunoaştere şi datorită creşterii spiritului de observaţie. Sunt capabili 
de eforturi sporite pentru controlul atenţiei şi sunt conştienţi de anumite deficienţe şi relativ în 
măsură a le corija. Are loc o schimbare calitativă a memoriei şi anume se imbogáteste cu memoria 
logică, se imbogáteste capacitatea de operare cu scheme logice. In măsura în care gândirea şi atenția 
extrag esentialul dintr-un material, memoria adolescentului poate opera cu aspecte esențiale. 
Memoria operează acum mai frecvent cu reprezentări şi noţiuni din ce în ce mai bogate şi mai 
complexe. 

Actualizarea este mai rapidă şi pentru că procesarea informaţiei devine mai structurată, ea 
începe chiar cu momentul fixării procedând la restructurări ce conduc la o organizare mai 


inteligibilă a mate-rialului. Aceasta are consecințe asupra capacității de învăţare care devine de 4-5 
ori mai eficientă decât în perioada micii scolaritáti (U. Schiopu, 1963, p. 432). 

Procesul de învățământ solicită foarte mult adolescentul şi dezvoltarea gândirii sale este astfel 
antrenată, mai solicitată în pro-bleme noi, mai complexe şi mai variate. Adolescentul capătă 
deprinderea de a rationa logic şi sunt întărite acum capacitățile operative intelectuale. Creste 
randamentul activităţii intelectuale prin intermediul algoritmilor de mai mare complexitate. Se 
dezvoltă formele raţionale abstracte ale gândirii, se dezvoltă posibilitatea de determinare logică a 
relațiilor dintre fenomene în cadrul unui sistem deductiv şi inductiv, sunt urmărite logic trăsăturile 
de similitudine şi diferenţă dintre clase de fenomene, se determină criteriile logice ale clasificării. In 
conformitate cu teoria lui Piaget, intrarea în adolescenţă presupune desăvârşirea stadiului operaţiilor 
formale. Operatiile de gândire devin formale în condiţiile în care se operează asupra informației 
prin generalizare şi transfer. Generalizarea operațiilor de clasificare sau a relaţiilor de ordine duce la 
ceea ce se numeşte o combinatorică (combinări permutări) în cursul căreia cea mai simplă operație 
constă în combinári propriu-zise sau din clasificări ale tuturor clasificárilor (J. Piaget, B. Inhelder, 
1976, p. 112). Adolescentul dezvoltă acum numeroase alte instrumente de activitate intelectuală 
cum ar fi: capacitatea de argumentare, contraargumentare, de demons-trare, elaborare de ipoteze. 

Limbajul cunoaşte de asemenea în această perioadă o dezvoltare deosebită. Cunostintele 
verbale se corelează puternic cu extinderea, varietatea şi bogăția conceptelor individului, cel puţin 
în măsura în care aceste concepte sunt simbolizate prin cuvinte (John B. Carroll, 1979, p. 95). 


VII. PERIOADA ADULTĂ 


1. Etapele vârstei adulte 


Perioada adultă este perioada cea mai bogată şi activă a ciclurilor de viaţă, este caracterizată de 
activitate profesională intensă, relaţii sociale şi de muncă în expansiune, precum şi de extinderea 
responsabilitátilor privind viaţa de familie. Criteriile diferentierii stadiilor dezvoltării psihice după 
U. Şchiopu, E. Verza (1981, p. 254) sunt tipul fundamental de activitate şi tipul de relații implicate. 
Ca urmare autorii propun următoarele subetape cu anume caracteristici: 

1) 35/45 ani este vârsta adultă caracterizată de stabilitate, implantatie profesională intensă, 
activitate cumulativă, activă creatoare. Statusurile şi rolurile încep să fie mai încărcate de 
responsabilităţi. Copiii încep să frecventeze şcoala şi creşte conținutul subidentitátii de părinte. 

2) 45/55 ani adultă propriu-zisă unde continuă dezvoltarea planurilor profesionale şi sociale, 
dar are loc diminuarea subidentităților de sot şi părinte. Evoluţia feminină este relativ mai 
tensionată şi încărcată de indispozitii şi anxietáti cu substrat biologic şi hormonal (menopauza). 

3) 55/65 ani corespunde perioadei adulte prelungite caracterizată de diminuarea forţelor fizice, 
este o perioadă critică pentru femei fragilizarea lor fizică fiind mai evidentă, este momentul 
diminuării acelor 4 subidentitáti într-un mod variat şi inegal. Are loc denuclearizarea familiei şi 
diminuarea până la anulare a subidentităţii profesionale (momentul retragerii din viața 
profesională). Rămâne activă subidentitatea maritală şi cea social-culturală şi are loc tranziţia către 
vârstele de regresie. 

Perioada adultă dominată de tinereţe este după WHITE (1975) una din cele mai importante, 
datorită multiplelor structuri ce se solidifică acum; ca urmare el identifică 4 direcții de dezvoltare 
carac-teristice: 

a stabilirea identitátii eului 

a independenta relatiilor personale 

a cresterea intereselor 

a umanizarea valorilor Ν 

C. Gould este un alt cercetător preocupat de dezvoltarea adultului. In studiile sale propune mai 
multe etape şi anume: elevarea de dominantá de la 16 la 18 ani unde axa comportamentală este lupta 
pentru câştigarea independenţei, de la 18 la 22 perioada părăsirii familiei unde caracteristica este 
construirea relaţiilor de prietenie ca substitute ale familiei, de la 22 la 28 perioada construirii unei vieți 
funcționale (efective), de la 29 la 34 de ani perioada crizei de evaluare, de la 35 la 43 de ani criza 
relativă la încheierea perioadei de tinerețe, de la 43 la 50 de ani atingerea unei relative stabilitáti, de la 
50 în sus perioada maturității depline când adultul în vârstă este axat pe valorizarea activităţilor 
zilnice în detrimentul planurilor de lungă durată. 

Ca o concluzie, putem afirma că perioada adultă este una dintre perioadele cele mai pline de 
variaţii şi în pofida propunerilor de periodizare majoritatea autorilor recunosc faptul că adulţii trec 
prin stadiile propuse de ei pe paliere largi de vârstă. Pe de altă parte trebuie să mai adăugăm faptul 


că fiecare aspect al dezvoltării adultului pe fiecare stadiu este trăit diferit fiind afectat de contextul 
individual de viață şi de propriile trăsături de personalitate. 


2. Caracteristicile personalităţii la vârstele adulte 


Personalitatea sănătoasă la vârsta maturității, spune Allport (1991, p. 280), îşi stăpâneşte în 
mod activ mediul, manifestă o anu-mită unitate a personalității şi este capabilă să perceapă în mod 
corect lumea şi pe ea însăşi. Maturitatea personalităţii nu are o relaţie necesară cu vârsta 
cronologică (idem, p. 280), dar expectanta socială aliniază vârsta adultă cu maturitatea. 

După Allport criteriile de maturitate ale personalităţii sunt şase la număr şi anume: 

a Extensiunea simțului eului; 

a Raportarea caldă a eului la ceilalți; 

a Securitatea emoţională (autoacceptarea); 
a Perceptie realistă, abilități şi sarcini; 

a Obiectivarea eului: intuiție şi umor; 

a Filosofia unificatoare a vieţii. 

Extensiunea simțului eului presupune dezvoltarea intereselor puternice în afara eului. Aceste 
interese se referă la participarea autentică a persoanei în câteva sfere semnificative ale efortului 
uman. A participa nu este acelaşi lucru cu a fi activ, spune Allport, iar domeniile sunt: economic, 
educational, recreational, politic, domestic şi religios. „Dacă nu s-au dezvoltat interese autonome în 
unele din aceste domenii — dacă munca noastră, studiul nostru, familia noastră, ocupaţia favorită din 
timpul liber, politica sau aspiraţia religioasă, nu au devenit personale în mod semnificativ — nu 
putem fi calificaţi ca personalităţi mature” (Gordon Allport, 1991, p. 287). 

In virtutea extensiunii eului persoana matură este capabilă de o mare intimitate în capacitatea 
sa de a iubi. Alături de intimitate se află compasiunea respectiv înţelegerea condiției umane a 
tuturor oamenilor. Raportarea caldă la ceilalți presupune, deci, din perspectiva lui, intimitate, 
compasiune, dar şi toleranță şi „structura de caracter democratică”. In contrast, exemplifică Allport, 
persoana imatură doreşte mai mult să fie iubită decât să dăruiască iubire. 

Autoacceptarea, toleranța la frustratie, sentimentul securităţii, autocontrolul caracterizează 
achiziția securităţii emoționale. 

Persoanele mature sunt centrate pe probleme. Ceea ce este obiectiv este demn de făcut. Acest 
fapt însemnă cá imboldurile egoiste ale satisfactiei impulsului, plăcerea, mândria, starea de 
defensivă pot fi toate uitate pentru lungi intervale de timp deoarece implicarea într-o sarcină le 
preia. Acest criteriu special poate fi pus în legătură cu scopul „responsabilităţii” care este subliniat 
de gânditorii existentialisti. Sintetizând, Allport arată că o persoană matură va fi in contact strâns cu 
ceea ce numim „lumea reală”. Va vedea obiectele, oamenii şi situaţiile aşa cum sunt şi va fi implicat 
într-o activitate (muncă) relevantă pentru sine. Prezența umorului ca şi caracteristică a persona- 
litátii mature face individul capabil să perceapă dezacordurile şi absurditátile prezente înlăuntru, 
propriile calități şi valori. Allport mai adaugă şi faptul că personalitatea matură reclamă o înțelegere 
clară a scopului vieţii în termenii unei teorii inteligibile. 

Pe toată perioada continuă modelarea personalităţii şi este legată de adaptarea profesională si 
socială. In a doua perioadă a vârstei adulte se conştientizează simţul reuşitei şi al împlinirii sau al 
nereuşitei şi al neîmplinirii. O dată cu apropierea retragerii din viaţa activă adultul se pregăteşte 
pentru dezangajare profesională cu tot ce implică aceasta. 


VIII. PERIOADA BÁTRÁNETII 


1. Regresia biologică 


Perioada de bătrâneţe aduce cu sine numeroase schimbări importante în modul în care 
individul se percepe pe sine şi lumea din jur respectiv au loc schimbări în viața profesională, în 
relaţiile cu familia şi prietenii. Unele din aceste schimbări au loc într-o perioadă specifică de timp şi 
necesită o adaptare imediată. 

In contemporaneitate, indivizii aflaţi în perioada de trecere spre bătrânețe sunt in general într-o 
stare psiho-afectivă mai bună, într-o condiţie de sănătate superioară şi cu o siguranţă financiară mai 
bună decât generaţiile anterioare. Ei tind să semene mai mult cu adulții de vârstă mijlocie decât cu 
cei bătrâni. De exemplu, majoritatea indivizilor între 65 şi 75 de ani sunt într-o condiţie de sănătate, 
asemă-nătoare celor de vârstă mijlocie cu toate că unele abilităţi sunt afectate evident, dar totuşi 
sunt capabili de o bună funcţionare. 

Îmbătrânirea este un proces biologic complex determinat genetic şi modulat de mediu. 
Conform Merck Manual of Geriatrics, capitolul despre biologia procesului de îmbătrânire, 


îmbătrânirea este un proces ce implică schimbări graduale şi spontane conducând spre maturare prin 
vârstele copilăriei şi pubertátii până în perioada de adult tânăr după care are loc un declin până la 
vârsta adultă mijlocie şi marea bătrâneţe. Imbătrânirea este greu de definit altfel decât pe baze 
operaţionale sau în baza continuumului cronologic (vârsta individului). Dar vârsta nu spune nimic 
despre bazele sistemice sau genetice ale îmbătrânirii. Ceea ce este comun acceptat este că sistemul 
endocrin este în mare măsură responsabil de procesul de îmbătrânire fiind cel care reglează 
depozitele de grăsime, masa musculară şi rezistența, masa osoasă, metabolismul, greutatea 
corporală şi starea de bine psiho-afectivă. Unele manifestări ale procesului de îmbătrânire sunt 
legate de efectele declinului hormonal. Scade producția de estrogen la femei (menopauza) si cea de 
testosteron (andropauza) la bărbaţi („Journal of the American Medical Association”, January 22, 
1992). In ansamblu, se produc o serie de modificări biochimice (hormonale), trofice, de consistență 
şi funcționale, ale structurilor biologice ale organismului. De asemenea, datorită antrenării sociale şi 
active mai reduse, se produc restructurări ale caracteristicilor personalităţii şi o modificare de stare a 
diferitelor funcţii psihice, a conştiinţei şi dina-micii vieţii interioare. 


2. Probleme de natură psiho-afectivă şi comportamentală 


Perioada bátránetii este şi cea în care creşte numărul neuronilor care ies din funcție, iar 
greutatea creierului scade şi ca urmare scade şi mobilitatea proceselor de excitație si inhibitie ŞI 
crește latenta emiterii de răspunsuri la excitanti complecși. In declinul funcţiilor psihice un rol 
major îl joacă diminuarea functionalitátii SNC începând cu scleroza celulelor din receptori. 
Degradarea sistemului nervos este legată şi de reducerea capacității organismului de a satisface 
cerinţele de irigare, oxigenare şi alimentare a creierului. 

Modificările intelectuale sunt mai puţin accentuate decât schimbările fizice sau senzoriale. 
Descreşte funcționalitatea intelectuală mai ales după 70 de ani şi ca urmare a modificărilor 
structurale ale sistemului nervos. Se diminuează memoria de scurtă durată, iar memoria de lungă 
durată se păstrează mai bine. Scade interesul pentru activităţi noi şi se diminuează cel pentru 
activitățile obişnuite, are loc scăderea capacităţii de concentrare a atenţiei şi sunt afectate mai ales, 
activitățile intelectuale care cer viteza de reacție. 

Schimbările de natură fiziologică au un impact real asupra stării şi sănătăţii psihice. Pe de o 
parte fragilizarea biologică aduce cu sine sentimentul de incapacitate ceea ce produce schimbări 
majore în imaginea de sine a persoanelor vârstnice, iar pe de altă parte îmbătrânirea sistemului 
neurohormonal produce alte schimbări ale manierei de reacţie la mediul familial şi social, apar noi 
scheme de adaptare şi noi maniere de rezolvare a problemelor. 

Pe scala evenimentelor celor mai stresante, pierderea parte-nerului de viaţă are un scor foarte 
ridicat indiferent de vârsta persoanei care traversează această situaţie. Cu cât persoana este mai 
învârstă însă adaptarea la noua situaţie de viaţă este mai dificilă si cu atât pare să fie mai dureroasă 
şi mai plină de consecinţe pentru starea psiho-fizică a individului (B.F. Skinner şi M.E. Vaughan, 
WW. Norton &co, 1983). Problema cu care se confruntă partenerul rămas în viață este singurătatea 
chiar dacă acesta are suportul şi compania familiei şi prietenilor. Soţul rămas singur pierde o sursă 
primară de suport mate-rial, de ajutor în activităţile zilnice, de companie şi de asemenea pierde şi un 
partener sexual. In timp ce majoritatea indivizilor se adaptează pierderii partenerului, după o 
perioadă de durere un număr de semnificativ de persoane văduve experimentează o depresie de 
lungă durată. Această depresie rezultă nu doar din pierderea partenerului, ci şi datorită altor pierderi 
ce sunt frecvente în perioada bătrâneţii. In anii bátránetii depresia apare din episoade scurte de 
tristeţe. Melancolia sau pierderea bruscă a energiei poate evolua spre o serioasă şi îndelungată 
condiţie depresivă. Caracteristicile acestei depresii include o durere continuă, lipsa de interes, lipsa 
de speranță, reducerea încrederii în sine, o evaluare deformată a prezentului şi viitorului. Persoanele 
vârstnice depresive se confruntă deseori cu dificultatea în a lua decizii şi devin mai încete în 
gândire, mod de a vorbi şi mişcări. Unii indivizi totuşi trăiesc un nivel înalt de activitate găsind că 
este foarte dificil să se mai odihnească sau să rămână tácuti. 

TESTE DE AUTOEVALUARE 


Teoria behaviorista sustine ca orice studiu trebuie să se concentreze pe: 
evenimente observabile 

stimuli si răspunsuri comportamentale 

structurile inconstientului 


Q m > = 


2. Procedurile practice, din perspectiva teoriilor invatarii sociale, aplicabile pentru a 
elimina comportamentele nedorite ale copiilor si pentru a spori adoptarea de cátre acestia a unor 
ráspunsuri acceptabile social sunt: 


A. întărirea 

B. modelarea 

C. manipularea indiciilor situationale 

3: Care sunt principalele teorii psihanalitice ce au oferit un cadru explicativ pentru 


teoria dezvoltarii umane? 
A. teoria dezvoltarii psihosociale - Erick Erikson 
B. teoria dezvoltarii psihosexuale — Sigmund Freud 
C. teoria cognitiv costructivista — J.Piajet 


4. Care sunt princiipiile care ghideaza in psihanaliza intreaga dezvoltare a psihicului 
uman? 
A. principiul stratificarii ierarhice 
B. principiul placerii 
C. principiul realitatii 


3: Care sunt factorii care impieteaza asupra dezvoltarii intrauterine? 
A. genetici 
B. teratogeni 


6. Care este termenul prin care se exprima faptul ca dezvoltarea motricitatii este legata 
de celelalte progrese in dezvoltarea intelectuala si socioafectiva? 
A. dezvoltare psihosociala 
B. psihomotricitate 


7. Care sunt etapele dezvoltarii atasamentului conform teoriei lui J. Bowlby? 
A. preatasamentul 
B. atasamentul de actiune 
C. atasamantul delimitat 
D. formarea de relatii reciproce 


8. Imitatia amanata este: 


A. ο prefigurare a reprezentarii fara ca aceasta sa fie prezenta in gandire; 
B. proces care incepe in abseta modelului si prefigureaza reprezentarea propriu-zisa: 


9. Criteriile de maturitate ale personalitatii dupa Allport sunt: 
A. extensiunea simtului eului 
B. raportarea calda a eului la ceilalti 
C. securitatea emotionala 
D. perceptia realista 
E. obiectivarea eului 
F. filosofia unificatoare a vietii 


10. Nevoile pentru dezvoltarea intelectuală corespunzătoare a copilului sunt: 
A. Crearea de facilităti educationale, adaptate nevoilor copilului 
B. Stimularea dezvoltării intelectuale se începe în perioada de sugar si se face, de 


regulă, de către părinti, în special de către mamă 


11. Care este perioada cand au loc urmatoarele transformari: se face trecerea de la emotii 
la sentimente ca stări afective stabile si generalizate ;se conturează mai clar unele sentimente morale 
(rusinea, multumirea, prietenia si dragostea) iar conduita negativistă intră într-un proces de involutie 
si devine evidentă adâncirea si nuantarea trăirilor afective. 

A. prescolaritate 
B. anteprescolaritate 
C. scolaritate mare 


12. De la 7/8 la 10/11 ani gândirea copilului trece în : 
A. stadiul operatiilor concrete 

B. stadiul preoperator 

C. stadiul operatiilor formale 


13. Identitatea de sine în perioada adolescentei se poate contura în trei maniere: pozitivă, 
negativă si incertă respectiv. - criza de identitate, criteriul fiind autoperceptia, felul în care se percep 
tinerii în raport cu: 

A. societatea 
B. mediul familial 
C. grupul de prieteni 


14. Educatia sexuală se adresează componentelor psihologice (cognitivă, emotională si 
comportamentală) sociale, biologice si spirituale. Acest tip de educatie se focalizează pe obiective 
fundamentale care sunt: 

A. ormarea de convingeri, valori si atitudini despre sine si ceilalti, 
B. dezvoltarea deprinderilor de relationare interpersonală, 

C. dezvoltarea responsabilitătii fată de sine si fată de ceilalti 

D. informarea 


15. Adolescentul se confruntă cu o serie de nevoi sau nevoile descrise în perioadele 
anterioare cunosc o prefacere semnificativă, aceste nevoi sunt: 
nevoia de a sti, 
de a fi afectuos, 
de apartenentă la grup, 
de independentă, 
nevoia modelelor 

